Liina Nora

Liina Nora (s. 2. joulukuuta 2002) on suomalainen jalkapalloilija, pelipaikaltaan puolustaja. Hän on edustanut juniorisarjoissa ja Naisten Kakkosessa lahtelaista FC Kuusysiä. Kaudella 2021 hän edusti Kansallisessa liigassa pelaavaa vantaalaista Tikkurilan Palloseuraa. Hän pelasi ensimmäisen liigaottelunsa huhtikuussa 2021 Pallokerho-35:tä vastaan. Hän pelasi kauden aikana 23 liigaottelua, joissa kaikissa täydet minuutit, ja saavutti SM-hopeaa. Kaudella 2022 Nora voitti Kuopion Palloseuran joukkueessa Suomen-mestaruuden. Hän pelasi kauden aikana 20 liigaottelua.

Lähteet 

Suomalaiset jalkapalloilijat
Vuonna 2002 syntyneet
Elävät henkilöt